初，儉與夏侯玄、李豐等厚善。揚州刺史前將軍文欽，驍果粗猛，數有戰功，怨魏日甚。儉以計厚待欽，情限好洽。欽亦感戴，投心無二。正元二年正月，有彗星數十丈，西北竟天，起于吳、楚之分。儉、欽喜，以為己樣。遂矯太后詔，罪狀大將軍司馬景王，移諸郡園，舉兵反。迫脅淮南將守諸別屯者，及吏民大小，皆入壽春城，為壇於城西，歃血稱兵為盟，分老弱守城，儉、欽自將五六萬眾渡淮，西至項。儉堅守，欽在外為遊兵。